钦定古今图书集成/明伦汇编/交谊典/第057卷 > 《秋日陪吴兴诸府公宴鲁公池上》张翥
## 钦定古今图书集成/明伦汇编/交谊典/第057卷 > 《秋日陪吴兴诸府公宴鲁公池上》张翥

芙蓉池上会群公，满意华筵笑语中。虹影连蜷山外
雨，荷香澹荡晚来风。歌催银甲筝逾急，凉入金尊露
易空。我亦玉堂挥翰手，题诗合在水晶宫。

骑童屡见招，舟子亦相待。菱荷纷菲菲，葭苇青漼漼。
浮鸟或上下，游鯈自行队。山冈西北骛，江水东南汇。
群贤聚城邑，三载隔江海。长怀远矰缴，至性同蕙茞。
升高露未晞，出谷日犹在。幽期谅难违，黄菊行可采。